बर्लिन. जर्मन गवर्नमेंट नाजी तानाशाह एडॉल्फ हिटलर की मौत के बाद पहली बार उनकी ऑटो बायोग्राफी पब्लिश कर रही है। इसको लेकर देश भर में काफी तनाव उत्पन्न हो गया है। कुछ लोगों का कहना है कि यह बुक घोर नस्ली भेदभाव पर आधारित है। कुछ मानते हैं कि यह शिक्षा के लिहाज से महत्वपूर्ण है।
हिटलर ने 1924 से 1926 के बीच आत्मकथा ‘मीन कैम्फ’ लिखी थी। इस किताब पर सैकंड वर्ल्डवॉर की समाप्ति पर बैन लगा दिया था। इस बुक का 70 साल का कॉपीराइट इस साल खत्म हो रहा है। इससे महत्वपूर्ण विवरणों और कुछ 3500 टिप्पणियों के प्रकाशन का रास्ता साफ हो गया है। म्यूनिख के सामयिक इतिहास संस्थान के विद्वानों की करीब तीन साल की मेहनत के बाद दो खंडों में 2000 पृष्ठों में प्रकाशित इस किताब की बिक्री जनवरी में शुरु की जाएगी।
हिटलर ने 1923 में म्यूनिख में तख्तापलट की नाकाम कोशिश के बाद लैंड्सबर्ग जेल में कैद रहते हुए बायोग्राफी के पहले खंड का ज्यादातर हिस्सा लिखा था। जेल से रिहा होने के बाद उन्होंने किताब का दूसरा भाग लिखा। किताब में उन्होंने निजी अनुभव और राजनीतिक विचारधारा के बारे में लिखा और अपनी रणनीति का खुलासा किया है।
1945 तक इस बुक की एक करोड़ 20 लाख प्रतियां बिक गई। 18 भाषाओं में इसका ट्रांसलेशन हो चुका है। यहूदियों के नरसंहार और नाजीवाद के आरोपों का अब तक सामना कर रहे जर्मनी के लिए इस किताब को प्रकाशित करना एक बड़ा कदम है।
हिटलर की आत्मकथा के प्रकाशन को लेकर बीते महीने कराए गए ऑपिनियन पोल में सामने आया कि इस मामले में लोगों की राय बंटी हुई है। देश में 51 प्रतिशत लोगों ने इस किताब पर बैन जारी रखने का विरोध किया है। हिटलर की जीवनी लिखने वाले पीटर लोंगरिच ने कहा, “हम ऐसे दौरे में पहुंच गए है, जिसमें आप 10 से 20 साल पहले के मुकाबले अब हिटलर से संबंधित सामग्री छाप सकते है। अब मास मीडिया का युग है। इसमें रूढ़ियां टूट रही हैं। किताबों को छिपाकर नहीं रखा जा सकता।”
दूसरी ओर केंद्रीय यहूदी परिषद ने किताब पर आपत्ति जताते हुए कहा कि यहूदी विरोधी किताब पर प्रतिबंध जारी रहना चाहिए। जर्मनी शिक्षक संघ इस किताब को स्कूलों में शामिल करना चाहते है।
hin_Deva hin_Deva hin_Deva hin_Deva hin_Deva hin_Deva